Turneringen skulle opprinnelig ha blitt arrangert i Edmonton og Red Deer fra 26. desember 2021 til 5. januar 2022 men ble på grunn av koronaviruspandemien avholdt utelukkende i Edmonton bak lukkede dører. Et «boble»-konsept ble innført hvor lagene ville være totalt smittevernskjermet fra omgivelsene. Turneringen startet som planlagt den 26. desember, men den 29. desember ble turneringen avlyst grunnet mange COVID-positive tester i flere av lagene. I februar 2022 erklærte IIHF at turneringen skulle arrangeres på nytt på et senere tidspunkt hvor alle resultater og statistikk fra den første turneringen ble annullert. Den 19. mars 2022 ble det bestemt at mesterskapet skulle gjenopptas i Edmonton i august 2022.